《秋日园居呈王老师兼寄湛仲宾》
明代·李之世

结束深居兀似禅，聊从物外得清缘。拚浇块礧赊邻酒，懒逐侏儒乞俸钱。

老骥时能歌伏枥，蠹鱼犹自抱残编。三年国士衔知遇，矫首云霄思惘然。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。